《谢江潭诸公》
宋代·王炎

相逢一解颐，款曲吐肺腑。
主人爱敬客，童孺亦呼舞。
击鲜倒家爱，花枝照樽俎。
善谑时绝倒，惜饮亦径醉。
十年一会面，此身几寒暑。
不见即相念，临分无可语。
翰墨要陶练，饮食谨调护。
行役今何时，天寒岁将莫。
故乡松梓荒，他乡寓儿女。
岂不念之深，只觉丹心苦。
天机马出塞，人事狙赋芋。
都门桂玉地，久客惮羇旅。
东风染春红，归程涉溪浒。
经过不厌数，弛担更少住。
礼简情乃真，惟宜具鸡黍。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。